section_heading: Životopis
paragraph_text: Radoslav Jambrošić već se zarana u svom obiteljskom krugu susreo s glazbom i slikarstvom. Njegov otac Dragutin Jambrošić, koji je u Grazu završio zanatsku soboslikarsku školu, bavio se i slikanjem, te svirao klarinet i obou. Osnovnu i srednju školu mladi Jambrošić pohađa u Varaždinu i Zagrebu, a 1936. upisuje Vojnu muzičku školu Kraljevine Jugoslavije u Vršcu koju završava 1940. godine.